Αριθ. C 307/28 Επίσημη Εφημερίδα των Ευρωπαϊκών Κοινοτήτων 19. 11.84 
13. Με την προοπτική περαιτέρω διαπραγματεύσεων μεταξύ της Γιουγκοσλαβίας και της 
Κοινότητας και στα πλαίσια των αποφάσεων που πρόκειται να ληφθούν σε επίπεδο Συμβουλίου 
Συνεργασίας, η ΟΚΕ υποστηρίζει: 
— μια κοινοτική παρά διμερή προσέγγιση για τα θέματα μεταφορών που αφορούν τη 
Γιουγκοσλαβία και τα κράτη μέλη, 
— τη θέσπιση κοινωνικών διατάξεων που διασφαλίζουν σε μεγάλο βαθμό τα δικαιώματα 
κοινωνικής ασφάλειας των γιουγκοσλάβων που απασχολούνται στην Κοινότητα. Για τους 
γιουγκοσλάβους εργαζομένους που επιθυμούν να επιστρέψουν στην πατρίδα τους θα πρέπει 
να εξετασθούν ειδικά μέτρα, 
— τη λήψη των κοινών μέτρων ανάμεσα στη Γιουγκοσλαβία και την Κοινότητα στον τομέα του 
περιβάλλοντος, 
— την τόνωση της τεχνικής και οικονομικής συνεργασίας σε όλους τους άλλους τομείς κοινού 
ενδιαφέροντος, 
— τη θέσπιση ειδικών διατάξεων ώστε να συμμετέχουν οι οικονομικοί και κοινωνικοί κύκλοι 
στην υλοποίηση της σύμβασης συνεργασίας, 
— την απόδοση ιδιαίτερης προσοχής στις οικονομικές και κοινωνικές ιδιομορφίες των 
μεθοριακών περιοχών, αποφεύγοντας κυρίως την εφαρμογή νομισματικών και διοικητικών 
μέτρων που θα μπορούσαν να επηρεάσουν δυσμενώς τις οικονομικές σχέσεις, και ιδιαίτερα 
τις εμπορικές συναλλαγές μεταξύ των περιοχών αυτών. 
Βρυξέλλες, 27 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC 
Γνωμοδότηση για την ιατρική της εργασίας 
(84/C 307/11) 
Α. ΝΟΜΙΚΗ ΒΑΣΗ ΤΗΣ ΓΝΟΜΟΔΟΤΗΣΗΣ 
Στις 26 και 27 Οκτωβρίου 1983, η Οικονομική και Κοινωνική Επιτροπή αποφάσισε, σύμφωνα με 
το άρθρο 20 τέταρτο εδάφιο του εσωτερικού της κανονισμού, να καταρτίσει γνωμοδότηση για 
την ιατρική της εργασίας. 
Διαδικασία: 
Το Τμήμα Κοινωνικών Υποθέσεων, στο οποίο ανατέθηκε η προετοιμασία των σχετικών 
εργασιών, υιοθέτησε τη γνωμοδότηση του στις 13 Σεπτεμβρίου 1984 με βάση την εισήγηση του 
κ. Mourgues. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή (ΟΚΕ), κατά τη 219η σύνοδο ολομέλειας της, 
συνεδρίαση της 27ης Σεπτεμβρίου 1984, υιοθέτησε, με 75 ψήφους υπέρ, 8 κατά και 2 αποχές, την 
ακόλουθη γνωμοδότηση: 
1. Εισαγωγή 
1.1. Η γνωμοδότηση πρωτοβουλίας για την ιατρική της 
εργασίας αποτελεί εκδήλωση της μόνιμης μέριμνας της 
ΟΚΕ για τη βελτίωση της προστασίας της υγείας και της 
ασφάλειας των εργαζομένων στον τόπο εργασίας. Πρόσφατα μάλιστα η ΟΚΕ εξέφρασε τη μέριμνα της αυτή 
στη γνωμοδότηση της σχετικά με το δεύτερο πρόγραμμα 
δράσης των Ευρωπαϊκών Κοινοτήτων όσον αφορά την 
ασφάλεια και την υγεία στον τόπο εργασίας 0)· 
(') ΕΕ αριθ. C 176 της 4. 7. 1983. 
19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/29 
1.2. Τα εργατικά ατυχήματα και οι ασθένειες που έχουν 
σχέση με την εργασία αποτελούν μάστιγα τόσο λόγω της 
συχνότητας όσο και λόγω της σοβαρότητας τους. Βέβαια, 
η τεχνική πρόοδος και η ανάπτυξη των γνώσεων επέτρε­
ψαν να περιοριστούν ή και να εξαλειφθούν ορισμένοι 
κίνδυνοι, αλλά η εμφάνιση νέων προϊόντων και μεθόδων 
έχει πολλές φορές ως συνέπεια την εμφάνιση νέων κινδύ­
νων και νέων παθήσεων. 
Όποιες και αν είναι οι τεχνικές πρόοδοι που επιτεύχθη­
καν, μια μόνιμη δράση για τις συνθήκες εργασίας και 
παραγωγής είναι απαραίτητη προς το συμφέρον τόσο των 
εργαζόμενων όσο και του συνόλου των πληθυσμών. Μια 
δράση για την πρόληψη των κινδύνων και των βλαβερών 
επιδράσεων σε μια επιχείρηση συμβάλλει πραγματικά 
επίσης στην καλύτερη προστασία ολόκληρου του περι­
βάλλοντος. 
1.3. Τα εργατικά ατυχήματα και οι ασθένειες που έχουν 
σχέση με την εργασία αποτελούν επιβάρυνση για το 
κοινωνικό σύνολο. Οι εργαζόμενοι πλήττονται και στη 
σωματική και ψυχική τους ακεραιότητα αλλά και στα 
έσοδα τους. Οι επιχειρήσεις υφίστανται το κόστος των 
διακοπών της παραγωγής, των επανορθώσεων, των απου­
σιών και των αντικαταστάσεων των ασθενών εργαζομέ­
νων ή των εργαζομένων που υπέστησαν ατύχημα και 
συμβάλλουν στην αποζημίωση των θυμάτων. Το κοινωνι­
κό σύνολο επωμίζεται, με τα συστήματα αποζημιώσεων, 
το κόστος των ατυχημάτων και των ασθενειών αυτών. Τα 
εργατικά ατυχήματα και οι ασθένειες που έχουν σχέση με 
την εργασία συνεπάγονται μια σπατάλη ανθρώπινων και 
υλικών πόρων που πρέπει να καταπολεμηθεί. 
1.4. Η ΟΚΕ υποστήριξε επανειλημμένα στο παρελθόν 
τις πρωτοβουλίες που λήφθηκαν σε κοινοτικό επίπεδο και 
που αποσκοπούσαν στη βελτίωση της επίγνωσης των 
κινδύνων, στην ενίσχυση της προστασίας των εργαζομέ­
νων από ορισμένους βλαπτικούς παράγοντες καθώς και 
στην ανάπτυξη προληπτικών δράσεων και μέτρων. Δια­
πιστώνει, επιπλέον, ότι η ιατρική της εργασίας αποτελεί 
επίσης εδώ και ορισμένο καιρό ένα από τα θέματα που 
απασχολούν κατά προτεραιότητα και άλλους διεθνείς 
οργανισμούς όπως το Συμβούλιο της Ευρώπης (η Επιτρο­
πή Υπουργών του οποίου υιοθέτησε στις 18 Φεβρουαρίου 
1972 το ψήφισμα 72/5 σχετικά με την εναρμόνιση των 
μέτρων που αποσκοπούν στην προστασία της υγείας των 
εργαζομένων στον τόπο εργασίας) και η Διεθνής Οργά­
νωση Εργασίας (ΟΙΤ), καθώς επίσης και την ίδια την 
Ευρωπαϊκή Κοινότητα, η Επιτροπή της οποίας απηύθυνε 
προς τα κράτη μέλη τη σύσταση της 20ής Ιουλίου 1962 
σχετικά με την ιατρική της εργασίας στις επιχειρήσεις 
(ΕΕ, της 31ης Αυγούστου 1962, σ. 2181/62). 
1.5. Η ΟΚΕ θεωρεί, εξάλλου, ότι η ιατρική της εργα­
σίας συνέβαλε σημαντικά στην ενίσχυση της προστασίας 
της υγείας και της ασφάλειας της εργασίας στις επιχειρή­
σεις όπου εφαρμόστηκε. Ο ουσιαστικός αυτός ρόλος της 
ιατρικής της εργασίας έχει, άλλωστε, αναγνωρισθεί, 
αλλού με περισσότερη και αλλού με λιγότερη σαφήνεια, 
από τις νομοθεσίες των περισσότερων χωρών της Ευρω­
παϊκής Κοινότητας. 2. Είναι αναγκαίο να αναπτυχθεί μια κοινοτική δράση στον 
τομέα της ιατρικής της εργασίας 
Αν ληφθεί ως δεδομένη η σημασία που έχει η συμβολή της 
ιατρικής της εργασίας στη βελτίωση της προστασίας της 
υγείας και της ασφάλειας στον τόπο εργασίας, είναι 
απαραίτητο να επωφελούνται όλοι οι εργαζόμενοι από την 
κάλυψη των υπηρεσιών στα πλαίσια της ιατρικής της 
εργασίας. Η κάλυψη αυτή πρέπει να είναι εξασφαλισμένη 
για όλους τους εργαζόμενους, όποιο και αν είναι το 
μέγεθος της επιχείρησης, σε όλους τους τομείς δραστη­
ριότητας, στους οποίους συμπεριλαμβάνεται και η γεωρ­
γία, τόσο στον ιδιωτικό όσο και στον δημόσιο τομέα. Η 
κάλυψη του συνόλου των εργαζομένων από υπηρεσίες στα 
πλαίσια της ιατρικής της εργασίας συμφωνεί με το γενικό 
συμφέρον. Για το λόγο αυτό, η ΟΚΕ επιδοκιμάζει την 
έκδοση μιας κοινοτικής οδηγίας για την ιατρική της 
εργασίας. Το έγγραφο αυτό θα αποτελούσε εγγύηση για τη 
γενίκευση της κάλυψης στα πλαίσια της ιατρικής της 
εργασίας, υπακούοντας ταυτόχρονα και στη λογική των 
δράσεων που έχουν ήδη αναληφθεί από την Κοινότητα 
στον τομέα αυτό. Το έγγραφο αυτό θα πρέπει να διατυπώ­
νει ορισμένες αρχές σχετικά με το ρόλο και την οργάνωση 
της ιατρικής της εργασίας, λαμβάνοντας υπόψη και την 
αποστολή με την οποία θα επιφορτισθεί αντίστοιχα ο 
δημόσιος τομέας. 
3. Ορισμός της ιατρικής της εργασίας 
Από τη σκοπιά αυτή, η ΟΚΕ προσυπογράφει τον ακόλου­
θο ορισμό της ιατρικής της εργασίας: 
«Η ιατρική της εργασίας ασχολείται με τις επιπτώσεις της 
εργασίας στην υγεία και τις επιπτώσεις των ασθενειών 
στην ικανότητα προς εργασία. Η αποστολή της είναι η 
πρόληψη των βλαβών που μπορούν να προκύψουν για την 
υγεία των εργαζομένων από τις συνθήκες εργασίας, στην 
οποία συμπεριλαμβάνεται και η πρόληψη των ατυχημά­
των, και η εξασφάλιση για κάθε εργαζόμενο ατομικά 
καθηκόντων που να προσαρμόζονται στη φυσιολογική 
και ψυχολογική του κατάσταση.» (Ορισμός που διατυπώ­
θηκε από τη Συμβουλευτική Επιτροπή για την Ιατρική 
Εκπαίδευση που λειτουργεί στα πλαίσια της Επιτροπής 
των Ευρωπαϊκών Κοινοτήτων). 
4. Ρόλος της ιατρικής της εργασίας 
4.1. Η ΟΚΕ θεωρεί ότι οι υπηρεσίες στα πλαίσια της 
ιατρικής της εργασίας έχουν σαν κύριο ρόλο να συμβάλ­
λουν στην πρόληψη των εργατικών ατυχημάτων και των 
ασθενειών που έχουν σχέση με την εργασία καθώς και 
στην πρόληψη όλων των κινδύνων που συνδέονται με την 
εργασία. 
Ο θεραπευτικός τους ρόλος πρέπει να περιορίζεται στην 
παροχή πρώτων βοηθειών στον τόπο εργασίας σε περί­
πτωση ατυχήματος ή ξαφνικής αδιαθεσίας. 
Ο προληπτικός ρόλος των υπηρεσιών στο πλαίσιο της 
ιατρικής της εργασίας συνεπάγεται την επενέργεια τους 
στις συνθήκες και την οργάνωση της εργασίας με σκοπό 
να είναι καλύτερα προσαρμοσμένες στην περίπτωση του 
κάθε εργαζόμενου και να μη θέτουν σε κίνδυνο την υγεία 
και την ασφάλεια του στον τόπο εργασίας. Κατά την 
Αριθ. C 307/30 Επίσημη Εφημερίδα των Ευρωπαϊκών Κοινοτήτων 19. 11. 84 
παροχή των υπηρεσιών αυτών θα πρέπει να δίνεται 
προσοχή σε όλες τις πτυχές των συνθηκών εργασίας και 
παραγωγής, ούτως ώστε να αποφεύγονται οι σωματικές ή 
ψυχικές βλάβες που θα μπορούσαν να προκαλέσουν 
στους εργαζομένους. 
Η αποτελεσματικότητα της προληπτικής δράσης των 
υπηρεσιών στα πλαίσια της ιατρικής της εργασίας προϋ­
ποθέτει όχι μόνο την παρέμβαση τους στις υπάρχουσες 
συνθήκες εργασίας αλλά και την παροχή συμβουλών 
κατά την εισαγωγή νέων τεχνολογιών, νέων εξοπλισμών ή 
νέων μορφών οργάνωσης της εργασίας. Η παρέμβαση 
αυτή θα πρέπει να γίνεται πριν από την υλοποίηση των 
αλλαγών αυτών, σε μια στιγμή κατά την οποία θα είναι 
ακόμη δυνατό να ληφθούν υπόψη η πείρα και οι γνώσεις 
των υπηρεσιών της ιατρικής της εργασίας. Ο προληπτι­
κός ρόλος της ιατρικής της εργασίας απαιτεί μια τακτική 
παρουσία στον τόπο εργασίας. 
4.2. Για να γίνουν όλα αυτά, η ιατρική της εργασίας 
πρέπει να διαθέτει τα ανθρώπινα και τεχνικά μέσα τα 
οποία είναι αναγκαία για: 
— την εφαρμογή των δράσεων που αποσκοπούν στην 
επισήμανση των κινδύνων που συνδέονται με την 
εργασία και των βλαβερών επιδράσεων, 
— τη συλλογή δεδομένων και τη διενέργεια επιδημιολο­
γικών ερευνών, 
— την παρέμβαση στις συνθήκες εργασίας, αμέσως 
μόλις παρουσιαστούν προοιωνιστικά συμπτώματα 
ή τα πρώτα συμπτώματα ασθενειών ή σημεία 
κινδύνου, 
— την ανταλλαγή πληροφοριών και εμπειριών με άλλες 
υπηρεσίες στα πλαίσια της ιατρικής της εργασίας και 
άλλους οργανισμούς που δρουν στον τομέα της πρό­
ληψης των κινδύνων και των ατυχημάτων. 
Οι υπηρεσίες στα πλαίσια της ιατρικής της εργασίας 
πρέπει να έχουν τη δυνατότητα να πραγματοποιούν 
ιατρικές εξετάσεις, εφόσον αυτές επιτρέπουν την ολοκλή­
ρωση της προληπτικής δράσης στα πλαίσια της ιατρικής 
της εργασίας, με σκοπό να επισημαίνονται οι κίνδυνοι και 
οι βλαβερές συνέπειες, αλλά οι εξετάσεις αυτές δεν 
μπορούν να αποτελούν τη μόνη αποστολή της ιατρικής 
της εργασίας, η οποία πρέπει επίσης να αποσκοπεί στην 
προσαρμογή της εργασίας και της θέσης εργασίας στον 
άνθρωπο. Αυτές οι ιατρικές εξετάσεις πρέπει να κάνουν 
δυνατή την ανάθεση στους εργαζομένους καθηκόντων 
που να είναι κατάλληλα για τη φυσιολογική και ψυχολο­
γική τους κατάσταση. Πρέπει να είναι εξασφαλισμένη 
από την άποψη αυτή η αυτονομία των υπηρεσιών στα 
πλαίσια της ιατρικής της εργασίας. 
Το ιατρικό απόρρητο δεν πρέπει ωστόσο να παρεμποδίζει 
την κοινοποίηση πληροφοριών που έχουν σχέση με την 
εμφάνιση ασθενειών που συνδέονται με την εργασία ή με 
εργατικά ατυχήματα, κατά τη διεξαγωγή επιδημιολογι­
κών ερευνών. Η κοινοποίηση αυτή ωστόσο πρέπει να 
γίνεται κάτω από συνθήκες που να εξασφαλίζουν την 
ανωνυμία των συγκεκριμένων ατόμων. 
4.3. Η άσκηση του επαγγέλματος του ιατρού της 
εργασίας με στόχο την πρόληψη δεν θα πρέπει να 
εμποδίζει τους ιατρούς της εργασίας που εργάζονται κατά μερική απασχόληση να ασκούν επίσης τη θεραπευτική 
ιατρική έξω από τον τόπο εργασίας. 
5. Οργάνωση της ιατρικής της εργασίας 
5.1. Η ΟΚΕ τονίζει ιδιαίτερα ότι οι εργαζόμενοι θα 
πρέπει να επωφελούνται από τις υπηρεσίες στα πλαίσια 
της ιατρικής της εργασίας, σε όλους τους τομείς δραστη­
ριότητας και σε όλες τις επιχειρήσεις, ανεξάρτητα από το 
μέγεθος τους. Η οργάνωση των υπηρεσιών στα πλαίσια 
της ιατρικής της εργασίας πρέπει, ωστόσο, να λαμβάνει 
υπόψη το μέγεθος των επιχειρήσεων, όπως άλλωστε 
προβλέπεται και από ορισμένες εθνικές νομοθεσίες. Ό­
λες οι επιχειρήσεις πρέπει να διαθέτουν ιδιαίτερη υπηρε­
σία στα πλαίσια της ιατρικής της εργασίας. Οι επιχειρή­
σεις που δεν έχουν ιδιαίτερη υπηρεσία πρέπει να υπάγο­
νται σε διεπιχειρησιακές υπηρεσίες στα πλαίσια της 
ιατρικής της εργασίας, οι οποίες καλύπτουν διάφορες 
επιχειρήσεις συγχρόνως, ή να διαθέτουν οποιαδήποτε 
άλλη ισοδύναμη μορφή ή διάρθρωση ιατρικής της εργα­
σίας που να εξασφαλίζει την αποτελεσματική κάλυψη 
όλων των εργαζομένων. 
Η ΟΚΕ θεωρεί ότι ο προληπτικός ρόλος των υπηρεσιών 
στα πλαίσια της ιατρικής της εργασίας απαιτεί μια 
τακτική παρουσία στον τόπο εργασίας. Η διάρκεια της 
παρουσίας πρέπει να λαμβάνει υπόψη τη σοβαρότητα και 
τη συχνότητα των κινδύνων και να είναι επαρκής ώστε να 
επιτρέπει μια πραγματική γνώση των συνθηκών εργασίας 
και επενέργεια σ' αυτές. Ο χρόνος παρουσίας που προ­
βλέπεται από ορισμένες εθνικές νομοθεσίες πρέπει να 
είναι επαρκής ώστε να επιτρέπει στις υπηρεσίες στα 
πλαίσια της ιατρικής της εργασίας να εκπληρώνουν 
αποτελεσματικά την αποστολή τους. 
Επιπλέον, το προσωπικό και τα οικονομικά, τεχνικά και 
ανθρώπινα μέσα της ιατρικής της εργασίας είναι σε 
πολλές περιπτώσεις ανεπαρκή ακόμη και εμποδίζουν την 
υλοποίηση των στόχων που ορίζει ο νόμος. 
5.2. Λόγω της πολλαπλότητας των προληπτικών δρά­
σεων που πρέπει να αναλαμβάνονται όσον αφορά τις 
διάφορες πτυχές των συνθηκών εργασίας, οι υπηρεσίες 
στα πλαίσια της ιατρικής της εργασίας πρέπει να έχουν 
χαρακτήρα πολυεπιστημονικό και να συγκεντρώνουν, 
κατά συνέπεια, επιστήμονες ειδικευμένους σε διάφορους 
κλάδους (ιατρούς, εργονόμους, ειδικούς στον τομέα της 
ασφάλειας, χημικούς, τοξικολόγους, κλπ.). Τα άτομα 
αυτά πρέπει να έχουν κατάρτιση που να είναι προσαρ­
μοσμένη σε αυτή την πολυεπιστημονική δράση. 
5.3. Η αποτελεσματικότητα της δράσης των υπηρε­
σιών στα πλαίσια της ιατρικής της εργασίας απαιτεί 
στενή διασύνδεση και συντονισμό με τους άλλους οργα­
νισμούς που είναι αρμόδιοι στον τομέα της υγείας και της 
ασφάλειας της εργασίας (π.χ. υπηρεσία ασφάλειας, επι­
θεώρηση της εργασίας) και έχουν επίσης ως αποστολή την 
πρόληψη των εργατικών ατυχημάτων και των ασθενειών 
που έχουν σχέση με την εργασία. 
5.4. Οι υπηρεσίες στα πλαίσια της ιατρικής της εργα­
σίας πρέπει επίσης, κατά τη λειτουργία τους, να βρίσκο­
νται σε επαφή με τα άτομα τα οποία αφορούν πιο άμεσα οι 
19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/31 
συνθήκες εργασίας και παραγωγής, δηλαδή τους εργαζό­
μενους, στην προστασία των οποίων πρέπει να συμβάλλει 
η ιατρική της εργασίας, και τους εργοδότες. Οι εργοδό­
τες, οι οποίοι είναι άμεσα υπεύθυνοι για τις συνθήκες 
εργασίας και παραγωγής, έχουν τη δυνατότητα να συμ­
βάλλουν στην ανάπτυξη των προληπτικών δράσεων. 
Όταν λαμβάνονται υπόψη οι προσωπικές γνώσεις και 
εμπειρίες των εργαζομένων, που έχουν καθημερινά να 
αντιμετωπίσουν τις συνθήκες εργασίας, δεν υπάρχει αμφι­
βολία ότι θα αυξάνεται η αποτελεσματικότητα της προ­
ληπτικής δράσης των υπηρεσιών στα πλαίσια της ιατρι­
κής της εργασίας. 
Οι διαβουλεύσεις με τους εργαζόμενους και τους εκπρο­
σώπους τους και η ενημέρωση τους αναφορικά με την 
οργάνωση και τη λειτουργία των υπηρεσιών στα πλαίσια 
της ιατρικής της εργασίας πρέπει να γίνονται μέσω των 
παραδοσιακών οργάνων εκπροσώπησης των εργαζομέ­
νων στην επιχείρηση. 
Οι επιτροπές υγιεινής και ασφάλειας έχουν από την 
άποψη αυτή να διαδραματίσουν ένα ρόλο σημαντικό, στο 
μέτρο που, λόγω των αρμοδιοτήτων τους όσον αφορά τις 
συνθήκες εργασίας, αποτελούν τους πιο κατάλληλους 
φορείς για τον προσανατολισμό των προληπτικών δράσε­
ων των υπηρεσιών στα πλαίσια της ιατρικής της εργασίας 
προς την καλύτερη προστασία των εργαζομένων. 
Ο διορισμός του αντίστοιχου προσωπικού της ιατρικής 
της εργασίας πρέπει να γίνεται με τρόπο που να διαφυ­
λάσσει την αυτονομία του* δεν μπορεί συνεπώς να εξαρ­
τάται από την ελεύθερη επιλογή μόνο του εργοδότη. Οι 
όροι διορισμού, αμοιβής και απόλυσης πρέπει να καθορί­
ζονται με τέτοιο τρόπο ώστε να εξασφαλίζουν στο αντί­
στοιχο προσωπικό της ιατρικής της εργασίας ανεξαρτη­
σία και αυτονομία, σύμφωνα με τις δεοντολογικές αρχές 
που διέπουν τα ιατρικά και επιστημονικά επαγγέλματα. 
5.5. Το οικονομικό κόστος των υπηρεσιών στα πλαίσια 
της ιατρικής της εργασίας θα έπρεπε να το αναλαμβά­
νουν, άμεσα ή έμμεσα, οι επιχειρήσεις. 
Η προληπτική δράση στα πλαίσια της ιατρικής της 
εργασίας έχει ήδη δώσει πραγματικά πολύ θετικά αποτε­
λέσματα σε ορισμένες επιχειρήσεις. 
6. Ο ρόλος του δημόσιου τομέα 
6.1. Οι εργοδότες είναι οι πρώτοι υπεύθυνοι για τις 
συνθήκες εργασίας, και συνεπώς και για την οργάνωση 
των υπηρεσιών στα πλαίσια της ιατρικής της εργασίας, 
που έχουν τη δυνατότητα να συμβάλλουν στην πρόληψη 
των κινδύνων, των εργατικών ατυχημάτων και των ασθε­
νειών που έχουν σχέση με την εργασία. Ωστόσο, η μέριμνα 
Βρυξέλλες, 27 Σεπτεμβρίου 1984. για την εφαρμογή των νομοθετικών και κανονιστικών 
διατάξεων όσον αφορά την ιατρική της εργασίας ανήκει 
στη δικαιοδοσία του δημόσιου τομέα. 
6.2. Ο δημόσιος τομέας πρέπει επίσης να εξασφαλίζει 
το συντονισμό μεταξύ των υπηρεσιών στα πλαίσια της 
ιατρικής της εργασίας και των δημόσιων υπηρεσιών 
υγείας και να συμβάλλει στη συλλογή και στη διάδοση 
των γνώσεων και των αποτελεσμάτων των επιδημιολογι­
κών ερευνών. 
Επιπλέον, έχει να διαδραματίσει ένα ρόλο όσον αφορά 
την παρακολούθηση των εργαζομένων που, αφού εκτέθη­
καν σε βλαβερές επιδράσεις στον τόπο εργασίας, φεύγουν 
από την επιχείρηση ή αποχωρούν από τον ενεργό βίο. 
Αυτή η παρακολούθηση είναι αναγκαία όχι μόνο προς το 
συμφέρον των ίδιων των εργαζομένων αλλά και για να 
γίνουν γνωστές οι μακροπρόθεσμες επιπτώσεις της έκθε­
σης σε ορισμένους βλαπτικούς παράγοντες, με σκοπό να 
αναληφθεί μια περισσότερο αποτελεσματική και καλύτε­
ρα προσαρμοσμένη προληπτική δράση. 
Ο δημόσιος τομέας πρέπει να εξασφαλίζει την οργάνωση 
της μετεκπαίδευσης των ατόμων των ειδικευμένων στην 
ιατρική της εργασίας, που θα πρέπει να είναι προσαρμο­
σμένη στην ανάληψη δράσης στα πλαίσια της επιχείρη­
σης σε πολυεπιστημονική βάση για τη βελτίωση των 
συνθηκών εργασίας. Η ιατρική της εργασίας πρέπει να 
αναγνωριστεί σαν ιδιαίτερος επιστημονικός κλάδος και 
να αποτελέσει το αντικείμενο ειδικής μετεκπαίδευσης η 
οποία θα συμπληρώνει τη βασική ιατρική εκπαίδευση. Η 
μετεκπαίδευση αυτή θα πρέπει να είναι προσαρμοσμένη 
στην εξέλιξη των τεχνολογιών παραγωγής και οργάνωσης 
της εργασίας, πράγμα που κάνει αναγκαίο τον τακτικό 
εκσυγχρονισμό των γνώσεων. 
Ο δημόσιος τομέας πρέπει εξάλλου να συμβάλλει στην 
προαγωγή της έρευνας στον τομέα της ιατρικής της 
εργασίας και των συνθηκών εργασίας. 
7. Συμπεράσματα 
Η ΟΚΕ τάσσεται υπέρ της έκδοσης κοινοτικής οδηγίας 
για την ιατρική της εργασίας με βάση τις αρχές που 
διατυπώνονται στη γνωμοδότηση αυτή. 
Υπογραμμίζει εξάλλου την ανάγκη να εναρμονιστούν, σε 
κοινοτικό επίπεδο, οι στατιστικές μελέτες για τα εργατι­
κά ατυχήματα και τις ασθένειες που έχουν σχέση με την 
εργασία, προκειμένου να διευκολυνθούν οι ανταλλαγές 
πληροφοριών και στοιχείων. 
Εύχεται επίσης να υποστηρίξει η Κοινότητα τη σύγκλιση 
των προγραμμάτων μετεκπαίδευσης και των διπλωμάτων 
των ατόμων των ειδικευμένων στην ιατρική της εργα­
σίας. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC 
Αριθ. C 307/32 Επίσημη Εφημερίδα των Ευρωπαϊκών Κοινοτήτων 19. 11. 84 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογίες που απορρίφθηκαν 
Οι ακόλουθες τροπολογίες που κατατέθηκαν σύμφωνα με τις διατάξεις του εσωτερικού κανονισμού, 
απορρίφθηκαν και από των Επιτροπή κατά τη διάρκεια των συζητήσεων. 
Πρώτη σελίδα 
Να τροποποιηθεί ο τίτλος της γνωμοδότησης από «Ιατρική της εργασίας» σε «Υπηρεσίες στα πλαίσια της 
ιατρικής της εργασίας». 
Ανάλογα θα πρέπει να αντικατασταθεί στο κείμενο της γνωμοδότησης η έκφραση «ιατρική της εργασίας» με 
την έκφραση «υπηρεσίες στα πλαίσια της ιατρικής της εργασίας» με εξαίρεση τις εξής δύο περιπτώ­
σεις: 
Σελίδα 7, σημείο 4.3 
Διατηρείται η φράση «η άσκηση του επαγγέλματος του ιατρού της εργασίας». 
Σελίδα 12 
Η αντικατάσταση της έκφρασης «ιατρική της εργασίας» με την έκφραση «υπηρεσίες στα πλαίσια της 
ιατρικής της εργασίας» γίνεται μόνο στην πρώτη παράγραφο του σημείου 7. Το υπόλοιπο της σελίδας 12 
παραμένει αμετάβλητο. 
Αιτιολογία 
Η γνωμοδότηση στο σύνολο της αναφέρεται στην ουσία στις «υπηρεσίες στα πλαίσια της ιατρικής της 
εργασίας» και όχι στον ειδικό κλάδο της ιατρικής που ονομάζεται «ιατρική της εργασίας». 
Αποτέλεσμα της ψηφοφορίας: 
Ψήφοι υπέρ: 6, ψήφοι κατά: πλειοψηφία, αποχές: 8. 
Σελίδα 4, σημείο 2 έκτη γραμμή 
Η πρόταση «όλους τους εργαζόμενους. . . τομείς δραστηριότητας» να αντικατασταθεί από τη φράση «τους 
εργαζόμενους που απασχολούνται σε επικίνδυνους τομείς της εργασίας». 
Αιτιολογία 
Επειδή οι διαθέσιμοι πόροι είναι περιορισμένοι, δεν είναι λογικό, π.χ., οι καθαρά διοικητικές δραστηριό­
τητες να απορροφούν ένα μέρος του δυναμικού των υπηρεσιών στα πλαίσια της ιατρικής της εργασίας σε 
βάρος των επικίνδυνων δραστηριοτήτων. 
Αποτέλεσμα της ψηφοφορίας: 
Ψήφοι υπέρ: 4, ψήφοι κατά: πλειοψηφία, αποχές: 7. 
Σελίδα 4, σημείο 2 ενδέκατη γραμμή 
Να διαγραφούν οι προτάσεις «Για το λόγο αυτό ... ο δημόσιος τομέας». 
Αιτιολογία 
Δεν είναι αναγκαία η έκδοση οδηγίας. Εξάλλου, ενδέχεται να συναφθεί, στα πλαίσια της Διεθνούς 
Οργάνωσης Εργασίας, σύμβαση για την παροχή υπηρεσιών στα πλαίσια της ιατρικής της εργασίας το 
1985. 
Αποτέλεσμα της ψηφοφορίας: 
Ψήφοι υπέρ: 6, ψήφοι κατά: πλειοψηφία, αποχές: 9. 
19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/33 
Σελίδα 7, σημείο 4.2 έβδομη γραμμή 
Να διαγραφεί η πρόταση «η οποία πρέπει. . . στον άνθρωπο». 
Αιτιολογία 
Οι υπηρεσίες στα πλαίσια της ιατρικής της εργασίας δεν πρέπει να έχουν αρμοδιότητα να αποφασίζουν 
σχετικά με την οργάνωση όσον αφορά τις θέσεις εργασίας. 
Αποτέλεσμα της ψηφοφορίας: 
Ψήφοι υπέρ: 5, ψήφοι κατά: πλειοψηφία, αποχές: 7. 
Σελίδα 7, σημείο 4.3 ενδέκατη γραμμή 
Να διαγραφεί η πρόταση «Πρέπει να είναι. . . της εργασίας». 
Αιτιολογία 
Οι υπηρεσίες στα πλαίσια της ιατρικής της εργασίας αποτελούν αναπόσπαστο τμήμα της επιχείρησης και 
κατά συνέπεια δεν μπορούν να είναι αυτόνομες. 
Αποτέλεσμα της ψηφοφορίας: 
Ψήφοι υπέρ: 5, ψήφοι κατά: πλειοψηφία, αποχές: 7. 
Σελίδα 8, σημείο 5.1 
Να διαγραφεί η πρόταση «Το τμήμα ... το μέγεθος τους». 
Αιτιολογία 
Οι πόροι πρέπει να χρησιμοποιούνται όπου υπάρχει μεγαλύτερη ανάγκη. 
Αποτέλεσμα της ψηφοφορίας: 
Ψήφοι υπέρ: 4, ψήφοι κατά: πλειοψηφία, αποχές: 7. 
Γνωμοδότηση για μια πρόταση για 20ή οδηγία του Συμβουλίου όσον αφορά την εναρμόνιση των 
νομοθεσιών των κρατών μελών σχετικά με τους φόρους κύκλου εργασιών - κοινό σύστημα 
φόρου προστιθέμενης αξίας: παρεκκλίσεις όσον αφορά τις ειδικές ενισχύσεις που χορηγούνται σε 
ορισμένους γεωργούς ως αντιστάθμιση για την κατάργηση των νομισματικών εξισωτικών ποσών 
που εφαρμόζονται σε ορισμένα γεωργικά προϊόντα 
(84/C 307/12) 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 25 Ιουλίου 1984 να ζητήσει, σύμφωνα με τις διατάξεις του άρθρου 
100 της συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση 
της Οικονομικής και Κοινωνικής Επιτροπής για την παραπάνω αναφερόμενη πρόταση 
οδηγίας. 
Διαδικασία: 
Η Οικονομική και Κοινωνική Επιτροπή αποφάσισε να αναθέσει στο γενικό εισηγητή κ. de 
Bievre, την προετοιμασία των σχετικών εργασιών.